26/02/2020 | Administración LocalMunicipal
As Pontes de García Rodríguez
Secretaría
Decreto 293/2020, do 19 de febreiro, de delegación da representación do Concello na sinatura de convenios de colaboración cos concellos da Capela e das Somozas relativos a programas de emprego para o ano 2020

O día 19/02/2020, o alcalde do Concello ditou a resolución número 293/2020, cuxo contido literal é o seguinte: “DECRETO DA ALCALDÍA DE DELEGACIÓN DA APROBACIÓN DOS EXPEDIENTES E SINATURA DOS CONVENIOS DE COLABORACIÓN RELATIVOS AO PROGRAMA INTEGRADO DE EMPREGO, AO PROGRAMA DE EMPREGO PARA PERSOAS MOZAS INCLUÍDAS NO FICHEIRO DO SISTEMA NACIONAL DE GARANTÍA XUVENIL E AO OBRADOIRO DUAL DE EMPREGO PARA O ANO 2020 ANTECEDENTES DE FEITO – A Orde do 27/12/2019 establece as bases reguladoras das axudas e subvencións para a realización de programas de emprego para persoas mozas incluídas no ficheiro do Sistema nacional de garantía xuvenil (formación e aprendizaxe) no ámbito da Comunidade Autónoma de Galicia e se procede a súa convocatoria para o ano 2020 (código de procedemento TR353B) (DOG núm.13, do 21/01/2020). – A Orde do 27/12/2019 establece as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede a súa convocatoria para o ano 2020 (código de procedemento TR353A) (DOG núm.14, do 22/01/2020). – A Orde do 27/12/2019, pola que se establece as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2020 (código de procedemento TR332A) (DOG núm.20 do 30/01/2020). – Borradores dos convenios de colaboración entre o Concello das Pontes de García Rodríguez, o Concello da Capela e o Concello das Somozas para a execución dos tres programas de emprego (programa de emprego para persoas mozas, obradoiro dual de emprego e programa integrado de emprego de Galicia). FUNDAMENTOS LEGAIS O artigo 21.1. b) da Lei 7/1985, do 2 de abril, reguladora das bases de réxime local (LRBRL) atribúelle ao alcalde a competencia para representar ao Concello. O artigo 21.1. s) da mesma lei reflicte a competencia residual da Alcaldía respecto daquelas competencias que expresamente lle atribúan a leis e aquelas que a lexislación do Estado ou das comunidades autónomas asignen ao Concello e non atribúan a outros órganos municipais. A delegación de competencias específicas en calquera concelleiro ou concelleira por parte da Alcaldía regúlase nos artigos 23.4 da LRBRL e 43.5 do Real Decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais. No presente caso faise preciso conferir unha delegación especial para un asunto determinado ao abeiro do artigo 43.5. a) do ROF. Por todo iso, a través do presente decreto, RESOLVO: 1.º) Delegar na concelleira Ana María Pena Purriños, concelleira delegada da Área de Recursos Humanos, Industria e Emprego a atribución de representar ao Concello na sinatura dos convenios de colaboración entre o Concello das Pontes de García Rodríguez, o Concello da Capela e o Concello das Somozas para a execución dos seguintes programas de emprego:  Programa de emprego para persoas mozas incluídas no ficheiro do Sistema nacional de garantía xuvenil (formación e aprendizaxe) no ámbito da Comunidade Autónoma de Galicia e a solicitude conxunta da axuda para o ano 2020, ao abeiro da Orde 27/12/2019 (código de procedemento TR353B) (DOG núm.13, do 21/01/2020).  Obradoiro dual de emprego e a solicitude conxunta da axuda para o ano 2020, ao abeiro da Orde do 27/12/2019 (código de procedemento TR353A) (DOG núm.14, do 22/01/2020).  Programa integrado de emprego e a solicitude conxunta da axuda para o ano 2020, ao abeiro da Orde do 27/12/2019 (código de procedemento TR332A) (DOG núm.20, do 30/01/2020). 2.º) Delégase tamén a realización de todos os actos precisos para a xestión das tres subvencións (a aprobación do convenio, a solicitude da subvención, a súa xustificación). 3.º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real decreto 2568/1986, do 28 de novembro.4.º) Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de García Rodríguez, febreiro de 2020 (asinado dixitalmente por Alcaldía e Secretaría)” As Pontes de García Rodríguez, 19 de febreiro de 2020. O alcalde Valentín González Formoso